ISANDA LAUAS
Tere tulemast saatesse!
Seekordne külaline on teinud oma elutöö Iisraelis ja araabiamaades.
Tere tulemast Tapani Malinen! - Tänan!
Kuigi oled poole oma elust või enamgi veel, elanud Iisraelis,
oled sa siiski sündinud Soomes, Pohjanmaal.
Räägi siinkohal lähemalt oma taustast.
Sündisin Teuvolas, Horonkülas.
Iisraelis on kohad nimedega Beit-Horon, Ala-Horon ja Üla-Horon.
Nii ma olen kogu aeg mõelnud, et Horonküla ongi Iisraeli nimi.
Sündisin talunike peres.
Meil oli see, et meie külas sai palju noori usklikuks.
Nad ristiti ja nad alustasid vabakoguduse ja nelipühikoguduse tööd.
Hilja Aaltonen hakkas suviti pidama Horonkülas vaimulikke koosolekuid.
Istusin koos oma sõbraga alati esireas
ja usun, et Hilja Aaltonen on meid mõlemaid poisse õnnistanud,
nii et üks meist läks misjonitööle.
Siis tuli aeg, kui sarnaseid vestlusi peeti ka me enda kodus.
Mu isa tundis Piiblit, olles seda ise lugenud,
nii et noored vestlesid temaga, soovides pöörata teda ristiusku.
Kuulasin seda kõike ühest toast pealt, kus eesriide taga oli nari.
Nii et seal alumisel korrusel olles kuulasin kõiki neid arutelusid pealt
ja mäletan neid kõiki.
Ühe vestluse käigus kuulsin häält, kus mulle öeldi:
"Tapani, sinust saab misjonitöö tegija ja haigete hooldaja."
Nii et mu esimene samm oli võtta misjoniorganisatsooniga ühendust.
Risto Sankala käis meil ka koosolekuid pidamas,
külastades meidki, kuna oleme sugulased.
See on palju mõjutanud mu minekut ja ka usule tulekut.
Kas oli ka nii, et isa tahtis, et sa jätkaksid töid teie talus?
Isaga käisid sel teemal vestlused. Ma olin usule tulnud just siis,
kui ta tahtis seda talu minu nimele kirjutada.
Kõik maad ja metsad.
Ütlesin isale, et kirjuta venna nimele, kuna ma lähen misjonitööle.
Isa raputas pead ja imestas, et kuidas see saab olla võimalik.
"Neile ju ei makstaju palkagi!"
Sellest päevast on nüüd möödas 40 a, kui leidsin Jeesuse kui oma Päästja.
Sa läksid seejärel Seinäjoele ja õppisid alguses puusepaks?
Ma olin seal kandis puusepp.
Olin veel Sakari Rantase töökojas mõne aasta,
aga sain sealt omale puutolmu allergia ja pidin ametit vahetama.
Läksin Seinäjoe haiglasse praktikale.
Samal ajal õppisin ka vaimuhaigla haigete hooldajaks.
See kursus kestis 1 aasta.
Seejärel hakkasin koguduse noortega koos käima.
Mäletan veel seda, et tundsin tookord, et ma pole mingi patune!
Ma õppisin ja läksin tagasi Sastamala haiglasse tööle.
Seal siis, 10.juunil 1970, k 22 õhtul, andsin oma elu Jeesusele.
Olukord oli selline, et kui haiglasse tulid ravimiesindajad,
pakuti hotellides õhtusööke.
Naised küsisid, kas lähen ka nendega kaasa?
Siis jõudsin otsusele, mis teed ma käima hakkan.
Ma valisin kitsa tee ja sain sündida uuesti igavesse ellu.
Kui mõelda, et meessoost hooldajaid eriti polnud,
kuna see oli rohkem naiste valdkond, siis oli seal ka riske libastumiseks.
Jah. Neid riske oli.
Peale usuletulekut helistasin Soome Misjoniseltsile.
Sealt öeldi, et pean minema haigla hooldajate kooli,
et spetsialiseeruda mingile alale.
Läksin siis Lahti diakooniakooli haigete hooldust õppima.
Meid oli 2 meest, kes osutusid valituteks diakoonia reeglite järgi.
Varem olid Viiburis meesvelskrid
ja ka mees-diakooniatöötajaid oli seal ette valmistatud.
Aga mitte mujal Soomes.
Me olime esimesed Lahti diakoonias.
Kas sa läksid siis haiglasse tööle?
Olin mõne aasta haigla intensiivravi osakonnas tööl.
Olin samas haiglas osakonna põetaja.
Sealt haiglast läksin ka misjonikursustele.
Uskliku ja haigla põetajana nägid sa ka surijaid?
Ikka nägin. Usule tulnuna tuli nende patsientidega vestelda.
Ma ei tea, kas poliitikast ja usust rääkimine oli keelatud,
aga ma ütlesin, et Taevas on olemas.
Vahel ütlesin ka, et tasub lugeda Püha Raamatut.
Mitmed küsisid seepeale, kas nende surm on siis nii lähedal?
Ütlesin, et seda ma ei tea, kuna see ei sõltu minust.
Aga ma pakkusin võimalust leida Jeesust päästja ja vabastajana.
Läheme tagasi su tolmuallergia juurde.
Sa said prohveteeringu, et lähed tööle haiglaravi valdkonda.
Kui sul poleks seda tolmuallergiat olnud, siis sa poleks vist kuuletunud?
Mul olid sellised mõtted, et minust saab hea puusepp Soome Siionis.
See oli Jumala plaan, et ma sain puutolmu allergia
ja pidin seetõttu vahetama ametit.
Kuidas avanes aken misjonitööle ja Iisraeli?
See oli nii, et üks sõber käis meil külas lõunal.
Ta pani meid nii istuma, et ta ise oli laua otsas
ja meie naisega istusime teineteise vastas.
Ta püstitas küsimuse, öeldes: "Mõelge, kui te lähete misjonitööle,
siis keegi tuleb sellel põllul teie töö kaudu usule.
Või siis te jääte Soome ja hangite endale aktsiaid, suvekodu,
autod ja kõik sellise.
Mis te elus rohkem kaalu omab?"
Saatsime siis seepeale paberid Misjoniseltsi
ja osutusimegi testide kaudu misjonikursustele valituks.
Mõtlesime, et me lapsed on nii metsikud, et meid küll misjonipõllule ei lasta!
Aga siiski tuli positiivne vastus ja me läksime misjonikursustele.
Milline oli esimene etapp selle kutsumise järel?
Misjoniseltsis öeldi, et kuna me naisega oleme ravihooldustöötajad,
siis meid saadetakse Pakistani Tanki haiglasse.
Mina meesteosakonda ja naine naisteosakonda.
Me palvetasime ja paastusime, et see oleks meie jaoks õige koht,
aga südames tõusis ikka kogu aeg üles, et meie koht on Iisrael.
Siis läks nii, et üks Jordaania Luteri kiriku pastor,
kes oli Soomes koolis käinud ja oskas hästi soome keelt,
tuli Soome misjonisse rääkima.
Esimesel päeval, kui ta tuli misjoniseltsi söömaajale,
küsis ta, kas tunneme mõnda peret, kes oleks huvitatud Iisraeli tööst?
Ütlesime, et Pakistani töö uks on meie ees sulgunud,
kuna me ei saa Pakistani viisat.
Ütlesin naisele, et mine ja räägi ülemustega.
Läheks kasvõi Iisraeli misjonitöö tegijateks.
Ta läks ja sellest päevast alates olemegi olnud Iisraelis.
Teie arusaam sellest, mis on Jumala tahe, sai reaalseks.
Just nii.
Sõbrad ja kogudus palvetasid, et me oleksime õigel ajal õiges kohas
ja oleksime Jumala saadetuna.
Soomlaste poolt vaadatuna tundub heebrea keel olevat heebrea keel.
Ja araabia keel ka. Mõlemad on sama rasked meile.
Ka see sulle takistuseks ei saanud?
Ma olen selline erandjuhus, et ma olen saanud õppida keeli.
Usule tulles olime Inglismaal õppimas inglise keelt.
Seejärel saadeti meid araabiakeelsele tööle Petlemma.
Seal õppisime töö kõrvalt araabia keelt.
Me õppisime ka araabia kirjakeelt,
nii et mu sõbrad araabia kogudustest küsisid,
kus ülikoolis ma käisin, et räägin araabia kirjakeelt?
Kõnekeel tuli mul nende kontaktide kaudu.
Kas araabia keel on raske keel?
Araabia keel on 3 korda raskem kui heebrea keel.
Araabia keeles on 14 tegusõna klassi, heebrea keeles 7 tegusõna klassi.
Siit on näha, et araabia keel on raskem.
Millised olid esimesed aastad araabiamaailmas?
Jumal juhtis meid. Me töötasime õpilaskodus.
Me naisega vastutasime poiste tervishoiu eest.
Samuti koduste õppetööde ja muu vaba aja sisustamise eest.
Me tegime tööd koos nendega.
Hiljem võime vaadelda islami, judaismi ja kristluse erinevusi.
Seal on kolm erinevat religiooni, mille keskel oled elanud.
Millised arusaamad on sul tekkinud nende 30 aastaga,
mil oled seal elanud ja kohalikega lävinud?
Kui on tegemist moslemiga, siis nad peavad kinni Koraanist.
Ikka võib Uues Testamendis näidata kohti,
et Jumal on loonud selle maailma ja Tema lähtekoht on see,
et Ta juhib igat inimest vastu võtma Jeesust Messiana ja päästjana.
Aga Jumal annab tarkust ja arusaamist, kuidas tuleb kuulutada moslemitele,
juutidele ja ka neile, kes pole ühegi usuga mingitmoodi seotud.
Kuidas peaks moslemile kuulutama?
Moslemitele ja araablastele on armu evangeelium tähtsaim.
Armu evangeelium, mis meil kristlastel on.
Armust meid on päästetud usu kaudu igavesse ellu.
Neil pole arusaamist sellest, et Jeesus on lihaks saanud Jumala Poeg.
Ei ole.
See pattude lepitus?
Nad väidavad Kolmainsuse puhul seda, et Jumalal pole Poega olemaski.
Nad palvetavad iga päev mošeedes, et Jumalal pole Poega.
Vaid et Jumalal on olemas prohvet, kelleks on Muhamed.
Seda nad pasundavad.
Et Jumalal pole Poega, tuleb esile ka igas nende palves.
Ehk teisiti öeldes:
kui Jeesus on nurgakivi, siis selle pihta antakse tuld?
Just!
Mina usun, et see on mingil määral vihkamise religioon.
Seal puudub armastus, mis on olemas kristluses
ja mida Jeesus pakub.
See oli näha näiteks sellest,
kui elasime välismaalastena Bayt-Jala külas.
Elasime seal 4 aastat.
Mul oli hele suveülikond, mida Soomes kasutatakse ja mis oli Soomest saadud.
See oli sarnane juudi sõjaväe ja politsei riietusega.
Kui sellisega kuhugi moslemite poodi läksid,
järgnes sellele primitiivne reaktsioon, et juut on jälle siia tulnud!
Teades seda, et moslemeid on erinevaid, on liberaalseid ja äärmuslasi,
siis kuidas saab juhtuda see, et paljud moslemid muutuvad radikaalseteks?
Kindlasti koos selle õpetusega, mida nad koolist saavad,
mida õpetajad õpilastele iga päev õpetavad.
Näiteks poliitika.
Ka kristlastest araablased on selles osalised olnud,
et nad on visanud süütepudeleid juutide autodesse.
Ühe mu töökaaslase vend oli olnud kaasosaline selles asjas.
Juudi sõdurite koer tuli nende koju, pures neid
ja saadi teada, et nemad viskasid süütepudeli juutide bussi.
Selle käitumise eest pandi ta Iisraeli vanglasse.
Sa elasid pikka aega ka Jordaanias?
Mitte Jordaanias, aga Petlemmas, Beit-Jala külas.
Elasin seal 4 aastat.
Kas sa said ka sõbraks kohalike inimestega?
Väga hästi. Mu põhimõte oli minna inimeste juurde -
minna igasse poodi ja teha seal sisseoste.
Läksin ligi, ütlesin, kes ma olen, mida teen ja kus töötan.
Samuti igapäevased vestlused peale tööd õpilaskodus.
Sa olid seal ka 90-ndate alguses, kui algas suur sisseränne.
Venemaalt ja mujalt maailmast kolisid paljud juudid Iisraeli.
Siis sa kohtasid eri rahvusi ja said neile Jeesusest rääkida.
4 aastase tööperioodi järel tulime me aastaks Soome.
Sel ajal saadeti üks misjoniseltsi abielupaar,
kes töötas enne Jordaanias ja Omaanis ja kes olid pikalt õppinud araabia keelt,
tööle Beit-Jalasse.
Me läksime heebreakeelsesse Ulpanisse ja alustasime heebreakeelset tööd.
1990-1991 aastatel tuli sinna 1,3 miljonit juuti
Venemaa ja endise Nõukogude Liidu aladelt.
Hakkasime nendega tööd tegema.
Kuna nii palju juute tuli, siis nad vajasid elamispinda.
Iisrael tellis Türgist, Rumeeniast ja mujalt ehitustöölisi
ehitamaks maanteid ja linnu.
Nendega saime ka koostööd teha.
Kas Venemaalt tulnud juudid olid kristlusele vastuvõtlikud?
Nad olid väga vastuvõtlikud,
nii et meie esimene raamatutellimus Piibliseltsist oli 60 000 venekeelset Piiblit,
mis viidi neile koju kätte.
Need juudid, kes olid tulnud Iisraeli, nende pangaarved oli tühjaks tehtud.
Mööbli, mis oli neile järgi saadetud, oli keegi ära võtnud.
Venemaalt saabujad tulid kohvritega, kus olid potid, lusikad, söögitarbed.
Kuna ma olin puusepp, siis nende pool külas käies,
olid mul alati Piibel ja tööriistakott kaasas.
Kui kuskil oli kolme jalaga voodi, lisasin sinna ka neljanda jala.
Nende sisserändajate keskel sai teha ka sotsiaaltööd.
Ja kuna nad ei osanud heebrea keelt,
oli meil vene keelt oskav koguduse liige alati tõlgina kaasas.
See oli kindlasti raske aeg mitmelegi perele
ja paljud langesid ka alkoholi küüsi?
Iisraelis polnud näha alkoholismi või alkoholi tarbimist tänavatel.
Aga koos sisserändajatega tuli kaasa ka alkoholiprobleem.
Kas nüüdseks on see vähenenud?
On ikka. Nende aastate jooksul on kultuuride surve olnud selline,
et juudid tarvitavad alkoholi sabati joogina - sabativeinina.
Ma pole kunagi näinud juute olevat joobes.
Aga kui sinna tulid venelased, siis algas ka alkoholi liigtarbimine.
Seejärel tuli prostitutsioon ja muu taoline Iisraelis esile.
Evangeeliumi kuulutamine nende keskel on väga tähtis.
Just nimelt! Jumal avas kohti, kuhu minna.
Muidugi, alati kui läksime evangeeliumireisile, siis palvetasime.
Mina juhtisin autot, naine luges kaarti.
Vahel polnud kaardil mõnda kohtagi, kus me käisime,
kuid siis mõistsimegi, et nüüd viiakse meid taas sellisesse kohta,
kus me varem pole olnud.
Kus oli 400 hiinlast, tailast, türklast ja moslemid.
Läksime nende keskele jagama evangeeliumit ja Piibleid.
Rumeenia ehitajaid oli Iisraelis parimatel päevadel umbes 300 000.
Nad tegid seal tööd ja ka meie saime omale rumeenlastest töökaaslased.
Kas tuleb meelde mõni näide, mida Jumal tegi, kui olid kuulutamas?
Oleks palju rääkida imedest, mis juhtusid.
Räägin ühe loo.
Me olime Modiinis jagamas tailastele Piibleid.
Üks tailane oli saanud Uue Testamendi.
Kui me sealt lahkusime, läks ta oma baraki alale ja hakkas seda lugema.
Ta oli raskelt haigestunud, nii et tööandja ütles talle 3 päeva pärast,
et nad ei saa teda enam Iisraelis pidada.
Et ta peab minema tagasi Taisse, oma kodumaale.
Aga Tais ootasid teda ees suured võlad.
Ta oli võtnud võlgu selleks,
et saada oma maalt pass ja Iisraeli tööluba,
mis kõik ju maksid.
4 aastaga tuli see võlg oma palgast ära maksta.
Ta oleks muidu võidud oma kodumaal maffia poolt kutuks teha.
Kui jagasime Uusi Testamente, kohtas see mees meid taas nädal hiljem,
samas kohas, kus me olime.
Ta rääkis, et haigestus raskelt,
aga samas see raamat, mida ta luges, selles räägiti Jeesuse nimelisest mehest,
kes tervendas inimesi.
Ta tegi samuti.
Ta pani käed risti ja ühtäkki tabas teda pealaest jalatallani selline laine,
mis tervendas ta täielikult.
Nähes seda Jumala tööd, hakkas ta kasutama Jumala Sõna,
sest Tema Sõna ei tule tühjalt tagasi,
vaid annab talle selle ülesande, mis talle on antud. Ja päästab.
Temast sai Jeesusesse uskuja.
Selliseid juhtumeid on meil palju.
Isegi nii läks, et Rishon Le Tsionis oli 1500 hiina meest tööl.
Nende ülemus helistas meile, et me läheks ka neid evangeliseerima.
Need hiinlased, kellel oli rist kaelas, tegid paremini tööd,
kui need, kellel risti polnud.
Läksime ka sinna ja ka nende keskel toimus ärkamine.
Parimatel aegadel oli ristimiskoolis 200 hiinlast.
Ja kui neid ristiti, siis 130-200 hiina meest ristiti Jordanis
või kuskil ujula basseinis.
Kui sa oleksid olnud Lahti haiglas tööl, poleks sul rääkida selliseid lugusid.
Ega oleks jah!
Aga sul oleks Lahtis oma maja ja muud sellist.
Ja võlad ka!
Kuidas on sisserändajad integreerunud Iisraeli ühiskonda?
Kui tegemist on juutidega, siis nad lähevad Ulpanisse õppima heebrea keelt.
Kui tulevad töölised, ükskõik kust maalt,
siis nemad õpivad heebrea keelt töö kõrvalt.
Nende keskel olime tihti tõlkidena kohtuistungitel ja mujal.
Olen olnud tõlgiks ka politseijaoskondades.
Olen olnud tõlgiks just hiinlastele ja tailastele.
Sedamoodi olen saanud veidi õppida ka nende keelt.
Näiteks sünniaja, kuupäeva ja isa nime,
mida läheb haiglas tarvis, et sinna sisse pääseda.
Sinu kogemustest võiks veel tunde rääkida,
aga kell on nii palju, et ma palun sul nüüd vaatajatele öelda,
mida Jumala Vaim sulle südamele annab.
Loeksin hea meelega Piiblist, Vanast Testamendist,
alates Jesaja 55:10 ja sealt edasi:
"Sest otsekui vihm ja lumi tulevad taevast alla ega lähe sinna tagasi,
vaid kastavad maad ja teevad selle sigivaks ning kandvaks,
et see annaks külvajale seemet ja sööjale leiba,
nõnda on ka minu sõnaga, mis lähtub mu suust:
see ei tule tagasi mu juurde tühjalt, vaid teeb, mis on mu meele järgi,
ja saadab korda, milleks ma selle läkitasin."
Kui me jagasime Piibleid ja nende osi,
siis juutide puhul näitasime neile Vana Testamendi ennustusi.
Hiinlaste, tailaste ja teistega alustasime Johannese evangeeliumist.
Kui nad hakkasid seda sõna lugema, hakkas Jumala Sõna tegema oma tööd.
"Sest nõnda on Jumal maailma armastanud,
et Ta oma ainusündinud poja on andnud,
et ükski, kes Temasse usub, ei läheks hukka,
vaid et temal oleks igavene elu."
Näitasime seda kirjakohta kõigile.
Siis nad panid omad nimed tindiga kolme kohta.
Seda ei saa enam ära kustutada.
Mõelge: ma olen "Tapani hiinlane". Mul on pilusilmadki.
See kõlab selliselt:
nõnda on Jumal Tapanit armastanud,
et Ta oma ainusündinud poja on andnud, et Tapani, kes Temasse usub,
ei läheks hukka, vaid et Tapanil oleks igavene elu.
Sõber, ka sina võid lugeda seda kirjakohta
ja sinna oma nime kirjutada.
Jeesus päästab täna hingi igavesse ellu. See töö on ikka Jumala töö.
Kogu au kuulub Jumalale - Isale, Pojale ja Pühale Vaimule!
Aitäh Tapani!
Nende väeliste kirjakohtadega võime ka lõpetada oma saate.
Aitäh, et rääkisid avameelselt, mida oled kogenud.
Saime natukenegi pinda sondeerida, aga see oli väga tähtis.
Jumal õnnistagu su tööd Soomes!
Aitäh! Ja õnnistusi teiegi tööle. Teete väärtuslikku tööd!
Kui soovid toetada Eesti TV7 tööd, helista numbril 900 1777 (7)
Võid teha ka pangaülekande, leides andmed me kodulehelt www.tv7.ee
Tõlge: Raul Jürimaa
Võimalused TV7 toetamiseks: Annetustelefon 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7